Diit 130
Pal ram mi gua̱n dueeri kɛ kui̱ lua̱k
(Dit mi la kiɛtkɛ ɛ nɛy tin la wäkä Jɛ-ru-tha-lɛm mi wäkɛ ti̱mni runä la̱t thi̱n)
1
Rɛy cucädä ɣän cɔalä ni ji̱
lö Kuoth Nhial.
2
Kuäär liŋ jɔwdä!
Gäŋni ɣä ji̱thku kä liŋ palä!
3
Kä mi wi̱i̱ dueer tit
lö Kuoth Nhial,
kä ɛŋa mi bi kään kuäär?
4
Duundɛ ɣöö la päli dueer nath,
kɛ kui̱c ɛmɔ ba ji̱ luɔ̱th.
5
Ɣän bä Kuoth Nhial lip,
kä ti̱eeydä liipɛ ni ji̱,
kä bä ŋäth ni ruacdu,
6
ti̱eeydä liipɛ ni Kuäär
kɛ liep mi leny ni liep
nɛɛni ti liɛpkɛ runwaŋ.
Kɛ liep mi leny ni liep
nɛɛni ti liɛpkɛ runwaŋ.
7
Lö I-thɛ-rɛl läthni ŋa̱thdu
kä Kuoth Nhial!
Kɛ ɣöö Kuoth Nhial tëë kɛ
nhök mi thil pek,
kä tëëkɛ buɔ̱m mi di̱i̱t
mi käänɛ naath.
8
Kä ɛ jɛn bi I-thɛ-rɛl kän
kä dueerkɛ diaal.
